title: 2019 m. vasario 25 d. Komisijos įgyvendinimo reglamentas (ES) 2019/324, kuriuo dėl veikliųjų medžiagų bifentrino, karboksino, FEN 560 (kitaip – vaistinės ožragės arba vaistinės ožragės sėklų miltelių), maltų pipirų ekstrahavimo likučio ir natrio aliuminio silikato patvirtinimo galiojimo laikotarpių iš dalies keičiamas Įgyvendinimo reglamentas (ES) Nr. 540/2011 (Tekstas svarbus EEE.)

text:
26.2.2019

                  LT

                  Europos Sąjungos oficialusis leidinys

                  L 57/1

         KOMISIJOS ĮGYVENDINIMO REGLAMENTAS (ES) 2019/324
         2019 m. vasario 25 d.
         kuriuo dėl veikliųjų medžiagų bifentrino, karboksino, FEN 560 (kitaip – vaistinės ožragės arba vaistinės ožragės sėklų miltelių), maltų pipirų ekstrahavimo likučio ir natrio aliuminio silikato patvirtinimo galiojimo laikotarpių iš dalies keičiamas Įgyvendinimo reglamentas (ES) Nr. 540/2011
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 17 straipsnio pirmą pastraipą,
         kadangi:

                     (1)

                     Komisijos įgyvendinimo reglamento (ES) Nr. 540/2011 (2) priedo A dalyje išvardytos veikliosios medžiagos, laikomos patvirtintomis pagal Reglamentą (EB) Nr. 1107/2009. Įgyvendinimo reglamento (ES) Nr. 540/2011 priedo B dalyje išvardytos veikliosios medžiagos, patvirtintos pagal Reglamentą (EB) Nr. 1107/2009;

                     (2)

                     veikliosios medžiagos bifentrino patvirtinimo galiojimo laikotarpis Komisijos įgyvendinimo reglamentu (ES) 2017/195 (3) pratęstas nuo 2019 m. liepos 31 d. iki 2021 m. liepos 31 d.;

                     (3)

                     veikliųjų medžiagų maltų pipirų ekstrahavimo likučio ir natrio aliuminio silikato patvirtinimo galiojimo laikotarpis Įgyvendinimo reglamentu (ES) 2017/195 pratęstas nuo 2019 m. rugpjūčio 31 d. iki 2020 m. rugpjūčio 31 d.;

                     (4)

                     veikliosios medžiagos karboksino patvirtinimo galiojimo laikotarpis Komisijos įgyvendinimo reglamentu (ES) 2018/1266 (4) pratęstas nuo 2021 m. gegužės 31 d. iki 2023 m. gegužės 31 d.;

                     (5)

                     veikliosios medžiagos FEN 560 (kitaip – vaistinės ožragės arba vaistinės ožragės sėklų miltelių) patvirtinimo galiojimo laikotarpis Komisijos įgyvendinimo reglamentu (ES) 2018/184 (5) pratęstas nuo 2020 m. spalio 31 d. iki 2021 m. spalio 31 d.;

                     (6)

                     paraiškos dėl veikliosios medžiagos bifentrino, karboksino, FEN 560 (kitaip – vaistinės ožragės arba vaistinės ožragės sėklų miltelių), maltų pipirų ekstrahavimo likučio ir natrio aliuminio silikato patvirtinimo galiojimo pratęsimo buvo pateiktos pagal Komisijos įgyvendinimo reglamento (ES) Nr. 844/2012 (6) 1 straipsnį. Tačiau maltų pipirų ekstrahavimo likutis ir natrio aliuminio silikato patvirtinimo galiojimo laikotarpio pratęsimui pagal to reglamento 6 straipsnį nebuvo pateikta jokių papildomų dokumentų rinkinių. Pareiškėjai, pateikę bifentrino, karboksino ir FEN 560 (kitaip – vaistinės ožragės arba vaistinės ožragės sėklų miltelių) patvirtinimo paraiškas, patvirtino, kad neberemia veikliųjų medžiagų patvirtinimo galiojimo pratęsimo;

                     (7)

                     atsižvelgiant į Reglamento (EB) Nr. 1107/2009 17 straipsnio pirmos pastraipos tikslą, tų veikliųjų medžiagų patvirtinimo galiojimo laikotarpių pratęsimai, numatyti Įgyvendinimo reglamentuose (ES) 2017/195, (ES) 2018/1266 ir (ES) 2018/184, nebėra pagrįsti. Todėl tikslinga nustatyti, kad bifentrino, karboksino, FEN 560 (kitaip – vaistinės ožragės arba vaistinės ožragės sėklų miltelių), maltų pipirų ekstrahavimo likučio ir natrio aliuminio silikato patvirtinimas nustoja galioti pasibaigus nepratęstam patvirtinimo galiojimo terminui;

                     (8)

                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

                     (9)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. vasario 25 d.

                  Komisijos vardu

                  Pirmininkas

               Jean-Claude JUNCKER

            (1)  OL L 309, 2009 11 24, p. 1.

            (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (3)  2017 m. vasario 3 d. Komisijos įgyvendinimo reglamentas (ES) 2017/195, kuriuo dėl tam tikrų į Įgyvendinimo reglamento (ES) Nr. 686/2012 priedo B dalies sąrašą įtrauktų veikliųjų medžiagų patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (AIR IV atnaujinimo programa) (OL L 31, 2017 2 4, p. 21).

            (4)  2018 m. rugsėjo 20 d. Komisijos įgyvendinimo reglamentas (ES) 2018/1266, kuriuo dėl veikliųjų medžiagų 1-dekanolio, 6-benziladenino, aliuminio sulfato, azadirachtino, bupirimato, karboksino, kletodimo, cikloksidimo, dazometo, diklofopo, ditianono, dodino, fenazakvino, fluometurono, flutriafolo, heksitiazokso, himeksazolo, indolilsviesto rūgšties, izoksabeno, kalcio polisulfido, metaldehido, paklobutrazolo, pencikurono, sintofeno, tau-fluvalinato ir tebufenozido patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 238, 2018 9 21, p. 81).

            (5)  2018 m. vasario 7 d. Komisijos įgyvendinimo reglamentas (ES) 2018/184, kuriuo dėl veikliųjų medžiagų FEN 560 (kitaip – vaistinės ožragės arba vaistinės ožragės sėklų miltelių) ir sulfonilfluorido patvirtinimo galiojimo laikotarpio pratęsimo iš dalies keičiamas Įgyvendinimo reglamentas (ES) Nr. 540/2011 (OL L 34, 2018 2 8, p. 10).

            (6)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

            PRIEDAS
            Įgyvendinimo reglamento (ES) Nr. 540/2011 priedas iš dalies keičiamas taip:

                        1.

                        A dalis iš dalies keičiama taip:

                                    a)

                                    šeštoje skiltyje maltų pipirų ekstrahavimo likučio (MPEL) (239 įrašas) patvirtinimo galiojimo pabaigos data pakeičiama į „2019 m. rugpjūčio 31 d.“;

                                    b)

                                    šeštoje skiltyje natrio aliuminio silikato (253 įrašas) patvirtinimo galiojimo pabaigos data pakeičiama į „2019 m. rugpjūčio 31 d.“;

                                    c)

                                    šeštoje skiltyje FEN 560 (kitaip – vaistinės ožragės arba vaistinės ožragės sėklų miltelių) (308 įrašas) patvirtinimo galiojimo pabaigos data pakeičiama į „2020 m. spalio 31 d.“;

                                    d)

                                    šeštoje skiltyje karboksino (337 įrašas) patvirtinimo galiojimo pabaigos data pakeičiama į „2021 m. gegužės 31 d.“

                        2.

                        B dalyje, šeštoje skiltyje bifentrino (23 įrašas) patvirtinimo galiojimo pabaigos data pakeičiama į „2019 m. liepos 31 d.“